Maarit Suomenkorpi fitnessvalmennus: Ketjut on rasvattu ja meno luistaa
Ketjut on rasvattu ja meno luistaa
Ihan mahtavaa treeniä alkanut taas tulla! Jonkin aikaa oli vire hukassa jostakin syystä. Nukuin ainakin törkeän huonosti, heräilin yhtenään yöllä ja olin sitten väsynyt päivällä, treeni ei luistanut. Nyt on töiden alettua loman jälkeen unirytmi taas asettunut säännöllisemmäksi ja nukkumaan tulee mentyä aiemmin. Tämän viikon olen nukkunut harvinaisen sikeästi ja se näkyy treenissä. Rautaa saa heitellä tankoon lisää taas pitkästä aikaa. Uni se paras lääke on tässäkin. Mutta nyt asiat alkavat olla kaikin puolin taas mallillaan. Selkä kuntoutumassa ja vire kohdillaan. ♥
Nyt on selkälihakset ihanan hellänä treenin jälkeen. Kulmasoutua, ylätaljaa ja alataljaa tuli tahkottua urakalla todella hyvällä tuntumalla. NAM! Lihasta, lihasta tulee... ei voi estää. Sunnuntaina haetaan ämpärillä vielä lisää inspiraatiota kisakatsomosta. Tsemppiä kisaajille! Onneksi oman dieetin alkuun on vielä pitkästi aikaa - vaikka aika tuntuukin menevän siivillä. Mutta vielä on aikaa kasvaa! “You’re never a loser until you quit trying.” – Mike Ditka